open-index/open-wikipedia-markdown huggingface dataset:
ברברה מרקס האברד

**ברברה מרקס האברד** (באנגלית: **Barbara Marx Hubbard**; 22 בדצמבר 1929 - 10 באפריל 2019) הייתה סופרת יהודיה אמריקאית, שנודעה ברעיונותיה העתידניים **מנוע האחוד** (*The Synergy Engine*) ו**הלידה של האנושות** (*The ‘birthing’ of society*).

האברד נולדה בבית יהודי אגנוסטי. אביה היה יצרן הצעצועים המפורסם לואיס מרקס (Louis Marx).

בשנת 1952 הוזמנה האברד לבית הלבן (דרך הקשרים שהיו לאביה), ובביקור היא שאלה את הנשיא אייזנהאואר: "מה המשמעות של כל הכוח שיש לנו שהוא טוב?". מטרת השאלה הייתה לעורר מודעות לאחד הרעיונות העיקריים של ברברה – ניצול האינטליגנציה והידע הצבאיים למטרות שלום. מאז היא כתבה חמישה ספרים, והייתה המרצה העיקרית ביותר משמונים הרצאות. שימשה כנשיאת "הארגון לאבולוציית המודעות", שהיא ייסדה בשנת 1990 עם סידני לניאר. היא העבירה קורסים במודעות.

האברד הייתה מושא ספרו הביוגרפי של ניל דונלד ולש "האם של כל ההמצאות", שבו מתוארים חוויותיה הרוחניות, בהם נטען כי האברד יכלה לראות אימג'ים כביכול מהעתיד, אשר הוו את ההשראה לרעיונותיה.

נפטרה ב-10 באפריל 2019.

## מספריה

* The Hunger of Eve: One Woman's Odyssey Toward the Future. Island Pacific Northwest, 1989. 
* The Evolutionary Journey: A Personal Guide to a Positive Future (with Barry Weins and Wabun Wind.) Evolutionary Press, 1993. 
* The Revelation: Our Crisis is a Birth (The Book of Co-Creation). Foundation for Conscious Evolution, 1993. 
* The Revelation: A Message of Hope for the New Millennium. Nataraj Publishing, 1995 (2nd ed.) 
** Excerpts reprinted by permission of Hay House in the Monthly Aspectarian, available online: Part I, August 1996 and Part II, September 1996
* Conscious Evolution: Awakening the Power of Our Social Potential. New World Library, 1998. 
* Emergence: The Shift from Ego to Essence. Hampton Roads Publishing Company, 2001. 
* Birth 2012 & Beyond: Humanity's Great Shift to the Age of Conscious Evolution. Shift Books, 2012. 


## קישורים חיצוניים
* [הרצאה של [ניל דונלד וולש] וברברה מרקס האברד, אנגלית בתרגום לצרפתית], בתאריך 19 באוגוסט 2012.

## הערות שוליים

קטגוריה:סופרות יהודיות אמריקאיות
קטגוריה:העידן החדש
קטגוריה:אמריקאיות שנולדו ב-1929
קטגוריה:אמריקאיות שנפטרו ב-2019
אמריקנו (קוקטייל)

**אמריקנו** (באנגלית: **Americano**) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מ-30 מ"ל קמפרי, 30 מ"ל ורמוט אדום והשלמה של מי סודה. את המרכיבים מוזגים לתוך כוס אולד פאשן עם קרח במזיגה ישירה ומקשטים בפלח תפוז או לימון.

## היסטוריה
ה**אמריקנו** הוגש לראשונה בשנת 1860 על ידי גאספר קמפרי שהקים את קבוצת קמפרי ב**קפה קמפרי**. בתחילה, קוקטייל זה נודע בשם **מילאנו-טורינו** בגלל המקור של מרכיביו: **קמפרי** ממילאנו והורמוט האדום צ'ינזאנו מטורינו. בתחילת 1900 האיטלקים שמו לב כי אמריקנים רבים מזמינים את הקוקטייל הזה, על כן שונה שמו ל**אמריקנו**.

## אמריקנו בסרטים
**אמריקנו** הוא הקוקטייל הראשון שהזמין ג'יימס בונד בספר הראשון בסדרה של איאן פלמינג - קזינו רויאל.
בסרט רצח בעיניים בונד מזמין שוב את הקוקטייל הזה.

## ראו גם
* נגרוני

## קישורים חיצוניים

*קוקטייל אמריקנו, באתר יו-טיוב  

קטגוריה:קוקטיילים
נגרוני

**נגרוני** (באנגלית: **Negroni**) הוא קוקטייל איטלקי המוכר רשמית על ידי איגוד הברמנים הבינלאומי. הקוקטייל מורכב משלושה רכיבים ביחסים שווים: 30 מ"ל קמפרי, 30 מ"ל ורמוט אדום ו-30 מ"ל ג'ין. באיטליה נהוג להוסיף לנגרוני מעט מי סודה כדי לעדן את טעמו של המשקה. הרכיבים נמזגים ישירות לתוך כוס ערבוב ומעורבלים יחד עם קרח, הן לשם צינון המשקה והן לשם מהילת רכיביו במים. לאחר הערבוב נמזג המשקה לכוס אולד פאשן עם קרח המקושטת בפלח או קליפת תפוז.

## היסטוריה
אין מידע מדויק בקשר למקורו של הקוקטייל הזה, אך הסברה הרווחת ביותר היא שהרוזן קמיליו נגרוני שחי בפירנצה שבאיטליה ביקש בשנת 1919 מ**פוסקו סקארסלי** - הברמן של **קפה ג'יאקוסה** לחזק את הקוקטייל האהוב עליו - אמריקנו על ידי הוספת ג'ין.

## וריאציות
**נגרוני שגוי** (באיטלקית: **Negroni sbagliato**) הוא קוקטייל פופולרי שמקורו מצפון איטליה, במילאנו במיוחד, בו מערבבים יין מבעבע יבש במקום הג'ין. באופן זה הופך הנגרוני לקל יותר, בזכות הנוכחות המופחתת של אלכוהול.

## ראו גם
* אמריקנו (קוקטייל)
* בולברדייה

## קישורים חיצוניים

* רועי ירושלמי, נגרוני - המתכון המקורי והקלאסי שמכינים עם 2 מרכיבים בלבד - ובקלי קלות, באתר רקס, 15 בנובמבר 2020 
* 
* קוקטייל אמריקנו, באתר יו-טיוב  
* 

קטגוריה:קוקטיילים
שאול יוסף ויינגרטן

הרב **שאול יוסף ויינגרטן** (תרצ"א, 1931 - תש"ע, 2009) היה רבה הראשי האשכנזי של בת ים במשך עשרים ושש שנים.

## תולדותיו
נולד בפולין לאיסר ופרידה ויינגרטן. במלחמת העולם השנייה שהה בסיביר. בשנת 1949 עלה לישראל והתגורר בצפריה. למד בישיבת סלבודקה בבני ברק. בשנת 1962 נישא לרבקה שפירא, בתו של הרב ישראל איסר שפירא, בנו של הרב רפאל שפירא, ראש ישיבת וולוז'ין.

מיד לאחר נישואיו נבחר לרב שכונת רמת יוסף ורמת הנשיא בבת ים. בשנת 1983 התמנה לרבה הראשי של העיר. שנה לאחר תחילת כהונתו כרבה של בת ים נפטרה רעייתו.

בשנות ה-90, בעקבות גלי העלייה הגדולים מחבר המדינות, יזם הקמת מחלקה מיוחדת במועצה הדתית של בת ים לקירוב העולים החדשים ליהדות. הוא עצמו הרבה בפעילות רוחנית בקרב העולים, כמו כן טיפל בתחום הגיורים והוסמך על ידי הרבנות הראשית לעסוק בבירור יהדות. היה אחראי מטעם הרבנות הראשית בתחום הנישואין וכן בתחום כשרות שחיטת הבקר, ולשם כך שהה פעמים רבות במדינות דרום אמריקה.

חודשיים לפני פטירתו נפטר בנו הצעיר. נפטר בגיל 78, ונקבר בבית הקברות בהר הזיתים בירושלים.

גיסו הוא הרב בצלאל דבורץ, מחבר ספרי "חכמת אליהו" על ביאור הגר"א לשולחן ערוך.

## אילן יוחסין

## הערות שוליים

קטגוריה:עולים לאחר קום המדינה: 1948–1950
קטגוריה:בת ים: רבנים ראשיים
קטגוריה:רבני שכונות
קטגוריה:צפריה: אישים
קטגוריה:משפחת אריה לייב שפירא
קטגוריה:יהודים הקבורים בהר הזיתים
קטגוריה:בוגרי ישיבת סלבודקה (בני ברק)
קטגוריה:ישראלים שנולדו ב-1931
קטגוריה:ישראלים שנפטרו ב-2009
קטגוריה:משפחת ברלין
מיכל טיקוצ'ינסקי

**מיכל טיקוצ'ינסקי** (נולדה בט' באדר תשכ"ט, 26 בפברואר 1969) היא דיקנית הסטודנטים במכללה האקדמית הרצוג, עוסקת בהוראת תלמוד והלכה.

## ביוגרפיה
נולדה בבני ברק לשלום (אחיו של דב כהנא) ורות כהנא. למדה משפטים לתואר ראשון ושני באוניברסיטת בר-אילן ותלמוד במכון התלמודי העיוני במת"ן - מכון תורני לנשים. בעבודת הדוקטורט שלה במחלקה לתלמוד באוניברסיטת בר-אילן חקרה את יסודות השיטה הלמדנית של רבי יוסף באב"ד, מחבר "מנחת חינוך".

בשנת 2003 החלה ללמד גמרא והלכה בבית מורשה וב-2006 מונתה לראש בית המדרש לנשים בבית מורשה. ב-2015 החלה ללמד ולשמש בתפקיד ניהולי במכללה האקדמית הרצוג. עוד מלמדת במרכז האקדמי שלם ובמדרשת מגדל עוז.

בעבר לימדה טיקוצ'ינסקי במכללת אפרתה. כן שימשה כעורכת דין ובמקביל עסקה בפעילות חינוכית בארץ, ובחו"ל - בקהילה היהודית באנטוורפן.

כותבת טור שבועי בעלון השבת שבתון.

### חיים אישיים
נשואה לרב יקיר טיקוצ'ינסקי, ראש אולפנה בבית שמש, ואם לשבעה ילדים. מתגוררת בנוף איילון.

## ספריה

***משפטיך למדני: ניצני הלמדנות המשפטית בספר 'מנחת חינוך' ואצל מחברו ר' יוסף באב"ד**, המכון למחקרי חקיקה ולמשפט השוואתי ע"ש הרי ומיכאל סאקר - הפקולטה למשפטים - האוניברסיטה העברית, ירושלים, 2020
***קראתי בכל לב: קריאות בפרשת השבוע**, מגיד, 2022

## ממאמריה
* תזהירם מן הפילגש, **[[אקדמות (כתב עת)|אקדמות]]** יז (2006), עמ' 11-31 (עם רחל שפרכר-פרנקל)
*קונטרס הספקות: מתודה מגמה ומשמעות, **שנתון המשפט העברי** כה (2008), עמ' 1-44
*האשה מטבלת את האישה: טבילת אישה לגרות בפני בת דין, **[[אקדמות (כתב עת)|אקדמות]]** כא (2008), עמ' 65-82
*אחריות משותפת - עיון בסוגיית שניים שעשאוה, '''אקדמות''' כג (2009), עמ' 161-180
*על הרפורמה בקרקעות המדינה - מבט הלכתי, **[[אקדמות (כתב עת)|אקדמות]]** כד (2010), עמ' 19-37
*שיעור העיסה החייבת בחלה, **[[בד"ד]]** 23 (2010), עמ' 111-135
*'חברותיי, נברך': תגובה לשאלת צירופן של נשים לזימון בחוג המשפחה, **[[אקדמות (כתב עת)|אקדמות]]** כו (2011), עמ' 33-39
*גדולה מסך חלקיה: צניעות כעקרון יסוד (תגובה לנדב שנרב), **[[אקדמות (כתב עת)|אקדמות]]** כט (שבט, 2014), עמ' 77-69
* 
* 
* 
*מאמרים הלכתיים בנושאי טבילה וכיסוי ראש, מגזין גלויה, תש"ף
* 

## קישורים חיצוניים
* קראתי בכל לב - ספרהּ באתר ספריא
* אתר בית מורשה
* 
* 
* 

## הערות שוליים

קטגוריה:ציונות דתית: אישים
קטגוריה:בית מורשה
קטגוריה:רבניות ישראליות
קטגוריה:סגל מכללת הרצוג
קטגוריה:בוגרות אולפנית בני עקיבא בתל אביב
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:מנהלות ישראליות
קטגוריה:בני ברק: אישים
קטגוריה:נוף איילון: אישים
קטגוריה:רבניות ארגון בית הלל
קטגוריה:רבניות (נשות רבנים)
קטגוריה:ישראליות שנולדו ב-1969
קטגוריה:ישראלים שנולדו ב-1969
מסת צדק

[ממוזער|300px|שמאל|השוואת גודל, צבע, וטמפרטורה (של פני השטח במעלות [קלווין) בין (מימין לשמאל) כוכב הלכת צדק, ננסים חומים, ננס אדום והשמש]]
**מסת צדק** (באנגלית גם MJ או MJUP), היא יחידת מסה השווה למסה הכוללת של כוכב הלכת צדק ( ק"ג או 317.83 מסות כדור הארץ). 'מסת צדק' מהווה יחידת מידה לתיאור מסות של ענקים גזיים, כוכבי לכת חוץ-שמשיים וננסים חומים.
250px|ממוזער|מסות יחסיות של כוכבי הלכת הענקיים של מערכת השמש החיצונית
עד לשיגור טלסקופ החלל קפלר רוב כוכבי הלכת שנצפו מחוץ למערכת השמש הם בעלי מסת צדק אחת או יותר. הסיבה לכך היא שקל יותר באופן משמעותי למצוא גופים בעלי מסת צדק. כוכב לכת בעל מסת צדק במרחק הקפה של יחידה אסטרונומית מכוכב דמוי שמש, גורם לשינוי משרעת בכוכב האם של 28 מ'/שנייה, שניתנת לזיהוי באמצעות הטכנולוגיה הנוכחית. כוכבי הלכת הקלים ביותר לזיהוי באמצעות מדידת מהירות רדיאלית הם בעלי מסה גבוהה ומסלולים קרובים לכוכב שלהם. עובדה זו מייצרת 'הטיית בחירה' לטובת כוכבי לכת בעלי מסת צדק. כמו כן, לכוכב לכת עם מסת צדק או יותר יש סיכוי גבוה יותר להיות מזוהה באמצעים אחרים, כגון ליקוי או מיקרו עידוש כבידתי.

גוף בעל מסת צדק יכול להיות בעל ממדים שונים. לדוגמה, לכוכב לכת שמסתו מסת צדק אך הרכבו דמוי ארץ יהיה רדיוס השווה לבערך חצי רדיוס צדק. בדומה לכך לצדק חם שמסתובב במסלול קרוב סביב כוכב יכול להיות רדיוס גדול יותר. מצד שני, הרדיוס של ננס חום (שמסתו נעה בין 13 ל-75 מסות צדק) דומה מאוד לשל צדק (כ-10%- 15% יותר).

המסה המינימלית התאורטית שכוכב יכול לקיים בה היתוך של מימן (1H) בליבה, מוערכת בכ-75 מסות צדק, אם כי היתוך של דאוטריום (2H) יכול להתרחש אצל ננסים חומים במסה נמוכה של כ-13 מסות צדק.

במערכת השמש, המסות של כוכבי הלכת החיצוניים יכולים להימדד במסות צדק.
* צדק - 1.000
* שבתאי - 0.299
* אורנוס - 0.046
* נפטון - 0.054

ניתן להמיר מסת צדק אחת ביחידות דומות:
* 25,839 מסות ירח (ML)
* 317.83 מסות כדור הארץ (M⊕)
* 0.0009546 מסת שמש (Ms)

## ראו גם
*מסת שמש
## קישורים חיצוניים

## הערות שוליים

קטגוריה:יחידות מידה: מסה
קטגוריה:מידות אסטרונומיות
ג'ימנמה

**ג'ימנמה סילבסטר** (שם מדעי: *Gymnema sylvestre*) הוא צמח מטפס ממשפחת האסקלפיים ומקורו במרכז ובדרום הודו. הצמח משמש ברפואה ההודית כתרופה טבעית לסוכרת מזה כאלפיים שנה.

## מרכיבי הצמח
החומר הפעיל בצמח מורכב מקבוצת מולקולות מסוג טריטרפן סאפונין הידועות כחומצות ג'ימנמיק. חומצות אלה הן אנטי-סוכרתיות ונוגדות דלקות. במחקר משנת 1967 בודדה חומצת A1 מעלי הצמח וזוהתה כמרכיב משמעותי ופעיל לוויסות סוכר. מחקרים מתקדמים משנת 1971 דנים בהשפעת החומצה על שינוי טעם הסוכר.
[שמאל|ממוזער|250px|[חומצת ג'ימנמיק: מבנה]]

## סגולות רפואיות
מחקרים בני ימינו מראים כי שימוש לטווח ארוך בעלי הצמח מפחית את רמות הסוכר בדם וכמו כן מנטרל את הטעם המתוק בפה. החומר הפעיל האחראי לכך נמצא בחומצות הג'ימנמיק שפועלות כמווסתות וכתחליף לסוכר. מחקר על עכברים משנת 2003 מתאר כי הצמח חוסם קולטני טעם מתוק. חומצות הג'ימנמיק משמשות כרכיב פעיל במחקרים כימיים רבים הבוחנים את אנטומית הטעם ובמחקרים על סוכרת. החומצות זוהו כמפחיתות רמות סוכר וחומצות אמינו במעיים.
מחקר שבוצע על עכברים משנת 2005, הראה כי תמיסה בריכוז של 00.125 (mg/ml) המופקת מעלי הצמח, גרמה לשינויים הפיכים ולגידול ברמות אינסולין וסידן בתאי בטא. ממצאים אלו מציעים כי מרכיבי התמיסה מסייעים במעבר האינסולין אל תוך התא. בסדרת מאמרים רפואיים משנת 1990 פורסם כי חומצות הג'ימנמיק מסייעת בבניית תאי בטא של הלבלב ועל כן כתרופה מסייעת לחולי סוכרת ב'.

## קישורים חיצוניים

## הערות שוליים

קטגוריה:צמחים שתוארו ב-1811
קטגוריה:טקסונים שתוארו בידי ג'יימס אדוארד סמית
קטגוריה:הרדופיים
קטגוריה:צמחי מרפא
פרחש

**פִּרְחֵש** (שם מדעי: *Orius insidiosus*) הוא פשפש המשמש להדברה ביולוגית, בשל אכילת ביצים של מזיקים, ובעיקר של בני סדרת התריפסאים. שמו העברי הוא הלחם בסיסים של פשפש ופרח מכיוון שניתן למצוא אותו על פרחים.

חרק זה אוכל חרקים אחרים, ובייחוד ביצי חרקים, על ידי עקיצת החרק המותקף בחדק חד, והחדרת נוזל המסה, ואחר כך שאיבת תוכן החרק או הביצים. הפרחש עוקץ גם בני אדם, ובאנגלית הוא נקרא "**פשפש שודד הים**" בשל יכולתו להכאיב למרות היותו זעיר, ועקיצתו כואבת במיוחד. סביב העקיצה עשויה להתפתח נפיחות קלה.

הפרחש נמכר על ידי מדבירים אקולוגיים, שימושו נפוץ בחממות והוא משמש למניעת מזיקים שונים, ובייחוד תריפס הפרחים המערבי (התריפס הקליפורני).

## קישורים חיצוניים

* פשפש האוריוס (פרחש) – באתר ההדברה הביולוגית של קיבוץ יד מרדכי

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תומאס סיי
קטגוריה:אנתוקוריים
קטגוריה:הדברה
קטגוריה:בעלי חיים שתוארו ב-1832
איבון גולגונג

**איבון פיי גולגונג קאולי** (באנגלית: **Evonne Fay Goolagong Cawley**, נולדה ב-31 ביולי 1951) היא טניסאית עבר אוסטרלית ממוצא אבוריג'יני. היא דורגה במקום הראשון בעולם. היא זכתה ב-14 תוארי גראנד סלאם, מהם 7 ביחידות (4 באליפות אוסטרליה הפתוחה, 2 באליפות וימבלדון ו-1 באליפות צרפת הפתוחה), 6 בזוגות לנשים ו-1 בזוגות מעורבים.

## ביוגרפיה
גולגונג נולדה למשפחה אבוריג'ינית, השלישית מבין שמונה ילדים, בעיירה ביירלן שבניו סאות' ויילס. בשנותיה הראשונות כטניסאית צמרת התעלמה ממוצאה וסירבה לפניות פעילים פוליטיים אבוריג'ינים להירתם לקידום ענייני האבוריג'ינים באוסטרליה. לאחר שהות ארוכה בארצות הברית (1991-1975), חזרה גולגונג לאוסטרליה לאחר מות אימה, התוודעה לשורשיה וטענה כי היא גאה במוצאה ובהיסטוריה האבוריג'ינית. ב-1993 הוציאה ספר אוטוביוגרפי, "Home! The Evonne Goolagong Story".
### הישגים בגראנד סלאם
#### יחידות

## פרסים ותארים
*בשנת 1971 זכתה בתואר 'אשת השנה של אוסטרליה' .
*בשנת 1972 זכתה במינוי לחברה במסדר האימפריה הבריטית (MBE).
*בשנת 1982 זכתה במינוי לחברה במסדר של אוסטרליה (AO).

## קישורים חיצוניים

* Evonne Goolagong - Australian Tennis Great

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אבוריג'ינים
קטגוריה:טניסאיות אוסטרליות
קטגוריה:מסדר אוסטרליה: מפקדים
קטגוריה:חברים במסדר האימפריה הבריטית
קטגוריה:זוכי פרס איש השנה של אוסטרליה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:אוסטרליות שנולדו ב-1951
קטגוריה:אוסטרלים שנולדו ב-1951
שן זהב

ממוזער|אישה עם שן זהב מטג'יקיסטן - מקום שבו הם נחשבים לסמל של עושר.
**שן זהב** היא תחליף מלאכותי, שנקבע בפה תחת שן טבעית שנשרה או נעקרה. לעיתים, שיני זהב משמשות למטרות קוסמטיות.

## שיקום שיניים

רופאי השיניים, השתמשו בזהב (לפני שתערובת הכספית הפכה למצויה) לשם מילוי חללים, יצירת כתרים סביב השיניים ולמטרות נוספות. יתרונות השימוש בזהב על-פני מתכות אחרות, הם משום שזהב היא מתכת נזילה, חסינה כמעט לחלוטין מפני שיתוך (תהליך כימי הרסני במתכת), קשה מספיק כדי לאפשר משטח נשיכה ויכולה להחזיק במשך שנים רבות. בתקופה העתיקה התייחסו אל שיניים חסרות כאל פגם אסתטי בלבד, ולפיכך הייתה תכלית תיקונן על ידי תותב מלאכותי לשם שיפור ההופעה. כיום יש להשלמת שיניים חסרות, גם הבטים מכניים וביולוגיים. לאחר 1980, השימוש בשיבוצי זהב הפך לנדיר ברחבי העולם המערבי.

## שימוש קוסמטי

באזורים מסוימים בעולם, במיוחד במזרח אירופה, מדינות ברית המועצות לשעבר, מרכז אסיה ובקווקז, שיני זהב נחשבות כסמל לעושר. השימוש בזהב נעשה לפעמים במקום שן מקורית או ככתר על שיוף שן בריאה. מרבית האנשים המשתמשים בשיני זהב למטרות אסתטיות, עושים זאת על ידי שימוש בציפוי מזהב הנשלף, המיוחד לשן. כיום השימוש בשיני זהב נשלפות, הפך לפופולרי בעולם ההיפ-הופ בארצות הברית.

## שימוש כמוטיב בקולנוע ובספרות

השימוש בשיני זהב, מופיע רבות בקולנוע ובספרות. כאשר סופר או במאי של סרט, משתמש בדמות בעלת 'שן מזהב' - לרוב יהיה מדובר בדמות מפוקפקת עם נטייה לעבריינות.

## ראו גם
* תותב

## קישורים חיצוניים

קטגוריה:רפואת שיניים: אביזרים, מכשירים ותרופות
קטגוריה:פריטי טכנולוגיה מסייעת מושתלים
קטגוריה:חפצים מזהב
מרגרט קורט

**מרגרט סמית' קורט** (באנגלית:** Margaret Smith Court**, נולדה ב-16 ביולי 1942) היא טניסאית עבר אוסטרלית מהטובות ביותר בהיסטוריה, שהחלה להשתתף בתחרויות בשנות ה-60 של המאה ה-20. היא דורגה במקום הראשון בעולם. היא הייתה האישה השנייה בהיסטוריה והראשונה בתקופה הפתוחה שזכתה בכל ארבעת טורנירי הגראנד סלאם בשנה אחת (1970). היא זכתה ב-64 תוארי גראנד סלאם (שיא זכיות), מהם 24 ביחידות (שיא זכיות), 19 בזוגות נשים ו-21 בזוגות מעורבים (שיא זכיות). בשנים 1965 ו-1969 משחק זוגות מעורבים באליפות אוסטרליה לא שוחק ושני הזוגות העולים לגמר זכו בתואר. במהלך הקריירה המקצוענית שלה, מאזן ניצחונות-הפסדים שלה בקריירה הוא הטוב בהיסטוריה של הטניסאים כולם: 1177 – 106 (91.74%).

## תארים והישגים
*בשנת 2000 זכתה במדליית הספורט האוסטרלית .
*בשנת 2001 זכתה במדליית סנטנרי .
*בשנת 2007 זכתה במינוי לחברה במסדר של אוסטרליה (AO).

## חייה האישיים
לאחר פרישתה מטניס מקצועני, פנתה קורט לפוליטיקה. היא נשואה לברימור קורט ואם לילדים.

קורט היא כומרה בכנסייה פנטקוסטליסטית בעיר פרת', כנסייה הלוחמת ומטיפה נגד הומוסקסואליות, רואה בהומופוביה שליחות, ומעודדת טיפולי המרה להומואים, לסביות וטרנסג'נדרים. בקיץ של שנת 2017 עוררה קורט סערה, כאשר סירבה לטוס בטיסה של חברת התעופה קוואנטס, בטענה שהחברה תומכת בנישואים חד מיניים. בהמשך התבטאה בריאיון ברדיו נגד מתן זכויות ללהט"בים, וכן תמכה בשלילת זכויות אקטיבית מלהט"בים בטור שפרסמה בעיתון The West Australian, הבהירה שהיא רואה בכך איום על סדר היום של החיים במדינה, והשוותה את האיום בקיומם כלפי האנושות לאיום שהיה מצד היטלר.

דבריה של קורט הביאו לגינויים נרחבים של אנשי ציבור מכל קצות המפה הפוליטית, כולל גינוי של ראש ממשלת אוסטרליה. טניסאית העבר מרטינה נברטילובה, פנתה וביקשה להסיר את שמה של קורט מאולם הטניס באליפות אוסטרליה הפתוחה, הקרוי על שמה.. קורט אף לא הוזמנה לאליפות אוסטרליה בטניס לשנת 2018.

## קישורים חיצוניים

* 

## הערות שוליים

קטגוריה:טניסאיות אוסטרליות
קטגוריה:מסדר אוסטרליה: מפקדים
קטגוריה:זוכי מדליית הספורט האוסטרלית
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:אוסטרליות שנולדו ב-1942
קטגוריה:אוסטרלים שנולדו ב-1942
אוינופידיס

**אוינופידיס** היה אסטרונום ומתמטיקאי יווני, שפעל במחצית השנייה של המאה ה-5 לפנה"ס, וחי באי כיוס. ייתכן שפרט לאוינופידס איש חיוס היה קיים אדם נוסף בעל שם זהה, שכן השם כבר מופיע אצל הומרוס באיליאס.
אודמוס מספר בספרו 'אסטרונומיה' שאוינופידס גילה ראשון את נטיית גלגל המזלות (מישור המלקה) ומדד את ערכו. יש אומרים שלמד זאת מן המצרים.
 
הוא קבע כי משכם של 59 שנים שלמות (שנה סידרית) שווה ל-730 חודשים (סינודיים). זמן מה אחר כך ניתנה הערכה טובה יותר. ודרש מן הגאומטריקנים להשתמש רק בכלים פשוטים כמו סרגל ומחוגה כדי ליצור בנייה גאומטרית.

## לקריאה נוספת

*I.M. Bodnar, **Oinopides of Chius; A Survey of the Modern Literature with a collection of the Ancient Testimonia**, Berlin 2007; preprint 327 of the Max Planck Institute for the History of Science.

*Diels-Kranz, **Die Fragmente der Vorsokratiker**, 8thed.Vol. I, pp. 393-395 

*G.Kirk, J. Raven and M. Schofield, **The Presocratic Philosophers**, Cambridge University Press, 1988, pp. 82-83, 104 note 1.


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים מיוון העתיקה
קטגוריה:אסטרונומים יוונים
הרקולס והלילה הערבי

**הרקולס והלילה הערבי** (באנגלית: **Hercules and the Arabian Night**) הוא שמו של פרק 44 בעונה הראשונה של סדרת האנימציה של דיסני, "הרקולס", המבוססת על סרט בעל אותו שם. בפרק יש קרוסאובר עם דמויות מסרט האנימציה של דיסני, "אלאדין", ביניהן אלאדין, הנסיכה יסמין, ג'אפר ואבו. הפרק בוים על ידי פיל ויינשטיין, ונכתב על ידי ביל מוטז ובוב רוט. הפרק שודר לראשונה בארצות הברית ב-10 בפברואר 1999. אורך הפרק הוא כ-27 דקות, ושפת המקור שלו היא אנגלית.

## עלילת הפרק
הכישוף של נאסירה שכובל את נשמתו של ג'אפר לעולם החיים מתבטל, וזה גורם לנשמתו של ג'אפר להגיע לשאול (עולם המתים). ג'אפר מנסה לשכנע את אל המתים, האדס, להחזירו לחיים. בהתחלה האדס אדיש אליו, אך לאחר שהם מגלים שלשניהם יש מכנה משותף, (ג'אפר רוצה לשלוט באגרבה במקום הסולטאן, אך אלאדין הצליח להביס אותו, והאדס רוצה לשלוט באולימפוס במקום זאוס, אך הרקולס הצליח להביס אותו) האדס מחזיר לחיים את ג'אפר, והשניים משתפים פעולה נגד אלאדין והרקולס. ג'אפר מנסה לתקוף את הרקולס בעוד שכאב ופחד מנסים לתקוף את אלאדין, אך הרקולס גובר על ג'אפר, ואלאדין גובר על כאב ופחד. לאחר מכן, ג'אפר והאדס חוטפים את איקרוס ואבו, ומפלילים את אלאדין והרקולס במעשה. כתוצאה מכך אלאדין והרקולס נלחמים זה בזה, אך לבסוף הם הופכים לחברים, לאחר שהם מגלים שג'אפר והאדס הם אלה שחטפו את איקרוס ואבו. אלאדין והרקולס יוצאים להציל את איקרוס ואבו, והם מצליחים להביס את ג'אפר. ג'אפר חוזר להיות נשמה, והנשמות שבסטיקס (נהר המתים) מושכות אותו אל תוך הסטיקס.

## דמויות ומדבבים מקוריים

* **הרקולס** - טייט דונובן
* **[[אלאדין (דמות דיסני)|אלאדין]]** - סקוט ויינגר
* **האדס** - ג'יימס וודס
* **[[ג'אפר]]** - ג'ונת'ן פרימן
* **[[יסמין (דמות דיסני)|הנסיכה יסמין]]** - לינדה לרקין
* **פילוקטטס** - רוברט קוסטנזו
* **איקרוס** - פרנץ' סטיוארט
* **אבו** - פרנק ולקר
* **כאב** - בובקט גולדהוויט
* **פחד** - מאט פריור

## כרונולוגיה
דבר היוצא דופן בפרק זה הוא שמצוין שאלאדין והרקולס התקיימו בערך באותו הזמן, למרות שהגיוני להסיק שהם חיו בהפרש של לפחות אלף שנה זה מזה (הרקולס הוא מיוון העתיקה ואילו אלאדין הוא מעידן בית עבאס). מצד שני, מספר אויבים של אלאדין כמו: מכנהיכליז, המלכה היפסודה ודומינוס טוסק, יכולים להיות באותה תקופה של הרקולס. גם במהלך השיר "עולם חדש" שהיה בסרט "אלאדין" משנת 1992, אלאדין ויסמין רואים את יוון. דבר נוסף שיש לציין הוא שבסרט "שובו של ג'אפר" הג'יני מספר שהוא רץ עם הרקולס.

הנסיכה יסמין מזכירה במהלך הפרק שהיא ואלאדין נשואים, דבר המעיד שהפרק מתקיים לאחר אירועי הסרט "אלאדין ומלך הגנבים". דבר זה גם מסביר את היעדרותו של יאגו, וגם למה אלאדין לובש את התלבושות שלו מהסרט. דבר מוזר הוא שהיה סרט וסדרת טלוויזיה לאחר מותו של ג'אפר. ייתכן שהזמן עובד אחרת בעולם התחתון, וג'אפר נאלץ לעבור קו המתנה לפני הפגישה עם האדס, כפי שציון בכתבים רבים עתיקים, כמו "אינאיס" של ורגיליוס, נשמות צריכות לחכות הרבה זמן בשביל לעבור את הנהר. במשחק הווידאו "אלאדין ונקמתה של נאסירה" (שמתרחש לאחר מותו של ג'אפר, אך לפני סדרת הטלוויזיה והסרט השלישי של אלאדין) נאסירה הטילה על אחיה ג'אפר כישוף שכובל את נשמתו לעולם החיים. כישוף זה נמשך זמן רב ובוטל רק לאחר אירועי הסרט השלישי של אלאדין, וזה מסביר כנראה למה ג'אפר הגיע לשאול (עולם המתים) רק לאחר זמן רב.

## ראו גם
* הרקולס (סדרת טלוויזיה)

## קישורים חיצוניים

קטגוריה:פרקי טלוויזיה
קטגוריה:קרוס-אובר של יצירות בדיוניות
קטגוריה:אלאדין של דיסני
קטגוריה:הרקולס
קטגוריה:יצירות משנת 1999
גבריאלה סבטיני

**גבריאלה ביאטריס סבטיני** (בספרדית: **Gabriela Beatriz Sabatini**; נולדה ב-16 במאי 1970, בבואנוס איירס) היא טניסאית מקצועית מארגנטינה בעבר. דורגה במקום השלישי בעולם בדירוג ה-WTA בשנת 1989. דודה של השחקנית והזמרת אוריאנה סבטיני.

הישג השיא של סבטיני הוא זכייה בטורניר גראנד סלאם, אליפות ארצות הברית הפתוחה בשנת 1990 לאחר ניצחון בשלב הגמר על שטפי גראף מגרמניה בשתי מערכות (6–2, 7–6). היא זכתה, בגראנד סלאם בטורניר הזוגות באליפות וימבלדון בשנת 1988 ביחד עם גראף ופעמיים באליפות סבב ה-WTA בשנים 1988, לאחר ניצחון על פם שרייבר מארצות הברית (7–5, 6–2, 6–2) ו-1994 לאחר ניצחון על לינדזי דבנפורט מארצות הברית (6–3, 6–2, 6–4). נוסף לכך, היא זכתה במדליית כסף אולימפית בטורניר טניס ליחידות באולימפיאדת סיאול (1988) לאחר שנוצחה במשחק הגמר בידי גראף בשתי מערכות (3–6, 3–6).

סבטיני זכתה אחת עשרה פעמים בפרס "טניסאי השנה בארגנטינה" ("אולימפיית כסף"), ופעמיים בפרס ספורטאי השנה בארגנטינה ("אולימפיית זהב"), בשנים 1987 ו-1988.

## קישורים חיצוניים

קטגוריה:בואנוס איירס: אישים
קטגוריה:נושאי דגל ארגנטינה באולימפיאדה
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות ארגנטינאיות
קטגוריה:טניסאיות באולימפיאדת סיאול (1988)
קטגוריה:זוכות מדליית כסף אולימפית מארגנטינה
קטגוריה:טניסאים ארגנטינאים
קטגוריה:טניסאים זוכי אליפות ארצות הברית הפתוחה בטניס
קטגוריה:ילידות 1970
קטגוריה:ארגנטינאים שנולדו ב-1970
היפון

**היפון** או **היפו** (מיוונית: **Ἵππων**) היה פילוסוף יווני שחי במחצית השנייה של המאה החמישית לפני הספירה. איש סאמוס (ויש אומרים רגיום, קרוטונה או מטפונטום; קיימת השערה כי מדובר על יותר מאדם אחד). כפילוסוף חזר אל הרעיון שהמים הם ראשית כל הדברים, רעיון שהגה לראשונה תאלס ממילטוס כמאה שנה קודם לכן. בעיקר טען שהנשמה עשויה מים, בדומה לזרע של כל דבר. הוא ניסה לְהָזֵם את הדעה שהנשמה עשויה דם, שכן הזרע איננו עשוי דם.
אריסטו במטאפיזיקה אלפא מזכיר את היפון כ"זול מחשבה" וטוען שאין למנות אותו בשל כך בין ההוגים החשובים שסברו שהיסוד כל הדברים הוא מים.

## לקריאה נוספת

* G.Kirk, J. Raven and M. Schofiekd, The Presocratic Philosophers, Cambridge University Press, 1988, p. 91, note 1.


## קישורים חיצוניים
* 

קטגוריה:פילוסופים יוונים
קטגוריה:פילוסופים קדם-סוקרטים
X-17

ממוזער|ימין|הX-17 על פלטפורמת השיגור שלו
ה**לוקהיד X-17** (באנגלית: **Lockheed X-17**) היה טיל נסיוני בעל שלושה שלבים מונעי דלק מוצק שנבנה על מנת לחקור את האפקטים שנוצרים בחדירה לאטמוספירה במהירות מאך גבוהה. השלב הראשון של הטיל העלה אותו לגובה של 27 ק"מ לפני שנשרף. הטיל היה ממשיך לאחר מכן מעוצמת התנופה לגובה של כ-160 ק"מ, לפני שהחל להטות את אפו כלפי מטה לחזרה לקרקע. לאחר מכן השלב השני הופעל ואחר כך הושלך והשלב השלישי והאחרון של הטיל הופעל. ב-27 באפריל 1957, הX-17 השיג מהירות של 14,000 קמ"ש בשיגור מבסיס חיל האוויר פטריק. בסופו של דבר הX-17 חזר לכדור הארץ במהירות של 14.5 מאך.

הX-17 שימשו גם במבצע ארגוס בשלושה שיגורים לניסויים גרעיניים בדרום האוקיינוס האטלנטי ב-1958.

## ראו גם
* מטוסי ה-X

## קישורים חיצוניים

* על הX-17 
* עוד על הX-17 

## הערות שוליים

קטגוריה:מטוסים ניסיוניים אמריקאיים
X-18

**הילר X-18** (באנגלית: **Hiller X-18**) היה מטוס תובלה נסיוני שהיה אמור להיות הראשון מסוג VSTOL (המראה ונחיתה אנכית\קצרה במיוחד   ).

## פיתוח
עבודות העיצוב והתכנון החלו בשנת 1955 על ידי Hiller Aircraft Corporation, כשזו קיבלה חוזה מחיל האוויר האמריקאי לבניית X-18 יחיד.

כדי להאיץ את הבנייה ולחסוך בכסף, נבנה המטוס מחלקים שנאספו בין היתר מהמטוס Chase YC-122 Avitruc וממנועים שהגיעו מהלוקהיד XFV-1 וה Convair XFY-1. המדחפים שנלקחו היו בגודל עצום (4.8 מטרים). מנוע ה-Westinghouse שמוקם בזנב, היה יכול להטות את נחיר הפליטה שלו מעלה ומטה כדי לתת יכולות תמרון טובות יותר במהירויות נמוכות.
ממוזער|ימין|440px|הX-18 משנה את כיוון כנפיו

## היסטוריה מבצעית
טיסת המבחן הראשונה נערכה ב-24 בנובמבר 1959. סך הכל בוצעו 20 טיסות מבסיס חיל האוויר אדוארדס. לX-18 היו מספר בעיות כמו למשל רגישות גבוהה למשבי רוח בזמן שינוי מצב הכנף. בנוסף המנועים של הX-18 לא היו מוצלבים כך שאם מנוע אחד נכשל, המטוס היה מתרסק. הדחף שנשלט באמצעות שינויים במצערת היה איטי מידי מכדי שהשינויים בגובה ובסבסוב יהיו קבילים.

בטיסה ה-20 והאחרונה בחודש יולי 1961, בעיה במדחפים גרמה למטוס להיכנס לסחרור בעת ניסיון ריחוף בגובה 10,000 רגל. הצוות הצליח להשתלט על המטוס ונחת בשלום, אבל הX-18 לא חזר לטוס יותר. עם זאת בדיקות הקרקע של הכנפיים נמשכו. בסופו של דבר נבנה מתקן מיוחד שאפשר לבדוק את יכולות הריחוף, ההמראה והנחיתה האנכית. באחת הבדיקות, הפעלת מנוע יחיד הצליחה להעלות את המטוס לגובה של 15 רגל. התוכנית בוטלה ב-18 בינואר 1964 לפני שבדיקות נוספות בוצעו והX-18 נשלח למחסן גרוטאות.

## ראו גם
* מטוסי ה-X

## קישורים חיצוניים

קטגוריה:מטוסים ניסיוניים אמריקאיים
קטגוריה:מטוסי המראה ונחיתה אנכית
ספיגה חוזרת (מערכת העצבים)

ממוזער|300px|תהליך הספיגה החוזרת
**ספיגה חוזרת** (Reuptake) היא הספיגה של מוליך עצבי מתוך סינפסה בידי חלבון נשא, חזרה לתוך תא העצב הקדם-סינפטי. 

ספיגה חוזרת היא מרכיב חשוב בתהליכים של הולכה עצבית, אשר מגביל ומווסת את העברת האותות בתוך מערכת העצבים.

## מנגנון פעולה

העברת האותות בתוך מערכת העצבים מתבססת על דחפים עצביים, שהם פעימות של מתח חשמלי שמתקדמות לאורך אקסונים של תאי עצב. בקצה האקסון של התא הקדם-סינפטי, הדחף העצבי גורם לשחרור מולקולות של המוליך העצבי לתוך הסינפסה. כאשר מולקולות המוליך העצבי נקשרות לקולטנים על גבי התא הבתר-סינפטי, הן מעוררות או מעכבות (בהתאם לסוג הקולטן) יצירה של דחפים עצביים בתא זה, ובכך משפיעות על העברת האותות הלאה לאורך המסלול העצבי.

בתהליך של ספיגה חוזרת, מולקולות של המוליך העצבי מובלות חזרה לתוך תא העצב הקדם-סינפטי על ידי חלבון נשא שיושב על קרום התא. בדרך כלל החלבון פועל בצורה של הובלה פעילה שניונית: מולקולות של המוליך העצבי נקשרות ליוני נתרן שנעים לתוך התא, ובתהליך של **הובלת-יחד** הן נמשכות פנימה יחד עם יוני הנתרן. הנשאים הם ספציפיים למוליך עצבי מסוים או לקבוצה של מוליכים עצביים.

הספיגה החוזרת מפחיתה בהדרגה את כמות המוליך העצבי בסינפסה. בכך, הספיגה החוזרת מונעת ממולקולות המוליך העצבי להיקשר לתא הבתר-סינפטי, ומפסיקה את השפעתן על התא הבתר-סינפטי ועל המשך ההולכה העצבית. כמו כן, תהליך זה מאפשר שימוש חוזר במולקולות המוליך העצבי שהוכנסו חזרה לתוך התא.

המוליכים העצביים אינם תמיד עוברים ספיגה חוזרת. הדוגמה הבולטת היא המוליך העצבי אצטילכולין, אשר לאחר הפרשתו לסינפסה מפורק בידי האנזים אצטילכולין אסטראז.

## השפעה על ספיגה חוזרת
השפעתם של סמים פסיכואקטיביים רבים נובעת מהקשר שלהם לתהליך הספיגה החוזרת:

**מעכבי ספיגה חוזרת** (Reuptake inhibitors) הם חומרים שמעכבים את פעולתם של הנשאים בקרום התא שמבצעים ספיגה חוזרת. בכך, הם מגדילים את ריכוז המוליך העצבי בסינפסה ומגבירים את ההולכה העצבית. לדוגמה, קוקאין הוא מעכב ספיגה חוזרת של המוליך העצבי דופמין.

**חומרים משחררים** (Releasing agents) מבצעים את הפעולה ההפוכה מספיגה חוזרת - הם הופכים את כיוון פעולתם של הנשאים כך שהם משחררים את המוליך העצבי מהתא הקדם-סינפטי לתוך הסינפסה. גם כאן, התוצאה היא עלייה בריכוז המוליך העצבי בסינפסה והגברת ההולכה העצבית. זהו אופן פעולתם של סמים ממשפחת האמפטמינים וכן אקסטזי (MDMA).

## חשיבות מחקרית ורפואית
בדומה לתהליכים אחרים שמתרחשים במסגרת ההולכה העצבית, מנגנונים של ספיגה חוזרת מספקים צוהר למסלולים עצביים ומנגנוני פעולה בתוך המוח.

כאמור, חומרים פסיכואקטיביים שונים משפיעים על תהליך הספיגה החוזרת, ולכן גם על ריכוז המוליכים העצביים בסינפסות ועל משך השפעתו של אות עצבי. ההשפעות של עלייה או ירידה בריכוז של מוליך עצבי מסוים מלמדות על תפקידו של אותו מוליך עצבי במעגלים רגשיים, מוטוריים, קוגניטיביים וכו'.

תרופות פסיכיאטריות שונות מבוססות על חומרים שהם מעכבי ספיגה חוזרת. למשל, מעכבים סלקטיביים של ספיגה חוזרת של סרוטונין (SSRI) הם משפחה של תרופות נוגדות דיכאון.

## ראו גם
* מוליך עצבי

## קישורים חיצוניים

קטגוריה:מערכת העצבים
מאי תאי

**מאי תאי** (באנגלית: **Mai Tai**, במקור בטהיטית), הוא קוקטייל המוכר רשמית על ידי איגוד הברמנים הבינלאומי המורכב מ: 30 מ"ל רום לבן, 15 מ"ל ליקר קוראסאו, 5 מ"ל מי סוכר, 15 מ"ל רוזטה, 10 מ"ל מיץ ליים, 30 מ"ל רום כהה. את המרכיבים יש לנער היטב בשייקר ולמזוג לכוס הייבול מלאה בקרח. יש לקשט בפלח אננס וקליפת ליים.

הקוקטייל נרקח לראשונה בשנת 1944 על ידי טריידר ויק - בעל מסעדה באוקלנד, קליפורניה וזכה בפופולריות גדולה. מקור שמו במילה טאהיטית שפרושה "טוב".

## קישורים חיצוניים

* 
*קוקטייל '''מאי תאי''' באתר Mako

קטגוריה:קוקטיילים
בית נבולסי

שמאל|ממוזער|250px|המבנה במרכזו של הגן העירוני
שמאל|ממוזער|250px|תקרה מצוירת בפנים המבנה
**בית נבולסי** שבכפר יונה הוא מבנה היסטורי בולט בנוף האזור ואחד מתוך מספר בתים בשם זה באזור השרון שהוקמו על ידי משפחת נבולסי משכם. הבית שימש כבית מגורים ערבי מפואר החל מסוף המאה ה-19 ועד 1947 אז ננטש ובהמשך נבלע אל תוך שטחה הבנוי של כפר יונה.

## היסטוריה
את הבית הקים ראדי נבולסי, בן למשפחת נבולסי אשר החזיקה בנכסים רבים באזור השרון. ביתו העיקרי היה ליד מושב ינוב הסמוך ומבנה זה היה בית שני שבנה, ככל הנראה עבור אישה נוספת שנשא. הבית ממוקם על גבעה קטנה החולשת על השדות והמטעים שהיו בבעלות המשפחה באזור זה. הבית נבנה בשני שלבים. בשלב הראשון היה בית בן קומה אחת והקומה השנייה נוספה מאוחר יותר בתכנון האדריכל חיים בן עמר אשר פעל בעיר נתניה בתקופת היישוב ותכנן גם את הגן והמזרקה שמחוץ למבנה. בן עמר גם תכנן עבור המשפחה וילה מפוארת בעיר שכם.

הבית הוא דוגמה לאדריכלות הערבית בארץ ישראל של תחילת המאה ה-20 שהושפעה מהתהליכים הכלכליים, תרבותיים וטכנולוגיים שעברו על האזור בתקופה זו - תהליך התיעוש בארץ ישראל והגעתם של אדריכלים יהודים מאירופה. המבנה בנוי משלד בטון וחיפוי אבן וקומתו השנייה נתמכת על ידי קורות פלדה. סגנונו הוא אקלקטי וניכרת בו השפעה אירופאית רבה. בפתחיו נבנו קשתות מעוטרות, במרפסות המבנה עמודים עם כותרות מעוטרות ופנים המבנה כלל ציורי תקרה ושטיחי אבן בריצוף, כמאפיין בולט של שילוב סגנונות זה. חלק מהעיטורים נפגעו עם שנות ההזנחה וחלקם ניכרים ביופיים גם היום.

ב-1947, עם פרוץ מלחמת העצמאות, נמלטה המשפחה לשכם והבית נותר נטוש. בהיותו מבנה מבודד בראש גבעה שימש במלחמת העצמאות כוחות עיראקיים שחלשו על האזור והטרידו את תושבי כפר יונה. בהמשך המלחמה השתלטו על המבנה כוחות ההגנה בפיקודו יצחק מודעי.

מאז 1949 עומד הבית נטוש ומוזנח. המבנה הוכר כמבנה לשימור על ידי המועצה לשימור אתרים ותוכניות ההרחבה של היישוב כפר יונה לקחו אותו בחשבון בפיתוח סביבתו. בשנים האחרונות נבנו סביבו שכונות מגורים ובית נבולסי נותר עומד במרכזו של הפארק העירוני גינות הדר בכוונה לשחזרו ולשמרו.

לפי דברי ראש עיריית כפר יונה לשעבר, אפרים (אפי) דרעי, הוגשו תוכניות שיקום של המבנה אשר עומדות על סכום כולל של יותר מ-3,000,000 שקלים. ראש העיר הוסיף כי המועצה לשימור אתרים מונעת ממנו לשקם את הבניין לפי תוכניותיו ומשום זאת השיקום מתעכב זמן רב.

## ראו גם
* בית נבולסי (יפו)
* בית נבלוסי (טבריה)

## קישורים חיצוניים

*
* על המבנה באתר המועצה המקומית

קטגוריה:מחוז המרכז: מבנים לשימור
קטגוריה:כפר יונה
נבולסי
קטגוריה:התקופה העות'מאנית: מבנים
מי סוכר

**מי סוכר** הם תערובת של מים וסוכר. כדי להמס את הסוכר ולהפוך אותו לנוזלי, יש להרתיח תחילה מים ולפזר את הסוכר לתוכם לאט, תוך כדי ערבוב. נהוג להשתמש במים וסוכר ביחס של 1:1 כך שעל כל 1 קילוגרם סוכר משתמשים ב-1 ליטר מים.

## שימוש
מי סוכר ממתיקים נוזלים ומשמשים בעיקר לקוקטיילים וקפה:
*ניתן "לתקן" קוקטיילים בעזרת מי סוכר ולהפוך אותם לטעימים יותר לשתייה מפני שהם עוזרים להסוות את טעם האלכוהול.
*ניתן להמתיק משקאות קפה קרים עם מי סוכר, שכן לגרגירי סוכר לוקח זמן רב להתמוסס בתוך נוזל קר.
*ניתן להמתיק שייקים על ידי הוספת מי סוכר.
*ניתן גם להבריש מאפים במי סוכר כדי לתת להם ברק ולהמתיקם.

## קישורים חיצוניים
*

קטגוריה:ציוד בר
קטגוריה:קוקטיילים
HIStory: Past, Present and Future, Book I

**HIStory: Past, Present and Future, Book I** (בדרך כלל מקוצר ל-**HIStory**) הוא אלבום האולפן התשיעי של הזמר והכותב מייקל ג'קסון, אשר יצא ביוני 1995 על ידי אפיק רקורדס. רוב שירי האלבום נכתבו והופקו על ידי ג'קסון. HIStory הוא האלבום הכפול הנמכר ביותר אי פעם על ידי זמר סולו, ונמכר בלמעלה מ-20 מיליון עותקים ברחבי העולם (40 מיליון יחידות).

האלבום מורכב משני דיסקים. הדיסק הראשון, HIStory Begins, הוא אוסף של להיטים קודמים של ג'קסון בין השנים 1979–1991, ואילו והדיסק השני, HIStory Continues, מכיל חומר חדש.

HIStory הוא האלבום הראשון שיצא על ידי ג'קסון מאז שהואשם בניצול מיני של ילדים באוגוסט 1993.

## רשימת השמעה

## מצעדים ודירוגים

## פרסים

* מקור:.

## קישורים חיצוניים

## הערות שוליים

קטגוריה:אלבומי מייקל ג'קסון
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
קתי טייסון

** קת'רין "קתי" טייסון** (באנגלית: ** Catherine "Cathy" Tyson**; נולדה ב-12 ביוני 1965)
היא שחקנית קולנוע אנגלייה מועמדת פרס גלובוס הזהב ופרס באפט"א לשנת 1986 על הופעתה בסרט "מונה ליזה".

## ביוגרפיה
בת לאם אנגלייה ולאב טרינידדי, נולדה בשכונת קינגסטון שעל התמזה שברובע המלכותי קינגסטון שעל התמזה, לונדון.
טייסון היא אחייניתה של השחקנית הבריטית מועמדת פרס אוסקר סיסלי טייסון.
גדלה בליברפול ונשרה מלימודיה בגיל 17, במטרה ללמוד משחק ב"תיאטרון כל אחד" שבשכונת הופ בעיר.
משם התקדמה לחברת התיאטרון הלאומית "שייקספיר המלכותית".

טייסון התגלתה לראשונה לקולנוע הבריטי בשנת 1986 בדרמה "מונה ליזה" בתפקיד נערת הליווי השחורה סימון לצידו של בוב הוסקינס.
על הופעת הבכורה קיבלה טייסון מועמדויות לפרס גלובוס הזהב ולפרס באפט"א לתפקיד המשנה הטוב ביותר.
לאחר מכן שיחקה טייסון בסרט האימה של וס קרייבן "הסרפנט והקשת" בתפקיד הרופאה ההאיטית מריאל דאצ'אמפ ובדרמה הבריטית המוערכת "כומר" בתפקיד מריה קאריגן, בעלת הבית המנהלת יחסי מין עם האב מת'יו תומאס (טום וילקינסון).
באמצע שנות ה-90 השתתפה בסדרה הבריטית "Band of Gold" וב-2001 בסרט "הזקן שקרא סיפורי אהבה".

בשנת 2021 שיחקה בסרט טלוויזיה של ערוץ 4 "עזרה" על מגפת הקורונה בממלכה המאוחדת.

בשנת 2023 גילמה את ויויאן, אימה של הדמות הראשית בגילומה של וינט רובינסון במיני-סדרת הדרמה "נקודת רתיחה" אשר מהווה המשך לסרט "השף" משנת 2021 והופיעה בסרט "הבנק של דייב".

בשנת 2024 שיחקה בסדרת מותחן הפשע "קרימינל רקורד" (אנ') בשירות הסטרימינג "אפל TV פלוס" בתור דוריס מאטיס.

בשנת 2026 שיחקה בעונתה השנייה של הסדרה "Black Ops" ברשת BBC One. 

## חיים אישיים
לטייסון ילד אחד מהשחקן והקומיקאי קרייג צ'ארלס לו הייתה נשואה במשך חמש שנים.

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:זוכות פרס באפט"א לטלוויזיה לשחקנית המשנה הטובה ביותר
קטגוריה:אישים ממוצא טרינידדי
קטגוריה:בריטיות שנולדו ב-1965
קטגוריה:אישים זוכי פרסי איגוד מבקרי הקולנוע של לוס אנג'לס
X-19

**קרטיס-רייט X-19** (באנגלית: **Curtiss-Wright X-19**) היה מטוס ניסיוני אמריקאי לבחינת אפשרויות VTOL (המראה ונחיתה אנכית) בתחילת שנות ה-60.

## עיצוב פיתוח
בחודש מרץ 1960, חברת קרטיס-רייט פיתחה את ה- X-100, אב טיפוס חדש, למטוס תובלה בעל יכולות המראה ונחיתה אנכית. ל- X-100 היה מנוע יחיד, שהניע שני רוטורים ובנוסף פלט את הגזים שנוצרו בתוכו בזנב המטוס, דבר שנתן יכולות תמרון טובות יותר במהירויות נמוכות.

מה- X-100, קרטיס-רייט פיתחו את ה- X-200 שהיה גדול יותר, אשר חיל האוויר האמריקאי הזמין שני אבות טיפוס שלו שלהם ניתן הכינוי X-19A

ה- X-19 היה מטוס בעל שני סטים של כנפיים, זוג קדמי וזוג אחורי. על כל כנף הורכב פרופלור בקוטר 4 מטרים שיכל לנטות 90 מעלות מה שאיפשר למטוס להמריא ולנחות כמו מסוק. המדחפים הונעו על ידי שני מנועי Avco Lycoming T55-L-5 turboshaft  שהותקנו בתוך המטוס.

## היסטוריה מבצעית
הטיסה הראשונה של ה- X-19 התקיימה בנובמבר 1963 (לפי מקורות אחרים ב-26 ביוני 1964). התכנון היה שה- X-19 יתפתח להיות מטוס תובלה מסוג VTOL. עם זאת ה- X-19 הראשון נהרס בהתרסקות ב-25 באוגוסט 1965, והתוכנית בוטלה. אב הטיפוס השני נמצא כיום במתקני השיקום במוזיאון הלאומי של חיל האוויר של ארצות הברית בדייטון, אוהיו.

## ראו גם
*מטוסי ה-X
*בל-בואינג V-22

## קישורים חיצוניים

* על הX-19 (**באנגלית**)

קטגוריה:קרטיס-רייט
קטגוריה:מטוסים ניסיוניים אמריקאיים
קטגוריה:מטוסי המראה ונחיתה אנכית
זכרונותיה של גיישה (סרט)

**זכרונותיה של גיישה** (באנגלית: **Memoirs of a Geisha**) הוא סרט קולנוע אמריקאי משנת 2005, המבוסס על רומן באותו השם. הסרט היה מועמד לשישה פרסי אוסקר וזכה בשלושה: הצילום הטוב ביותר, עיצוב התפאורה הטוב ביותר ועיצוב התלבושות הטוב ביותר. כמו כן זכה הסרט בפרס גלובוס הזהב לפסקול הטוב ביותר.

הסרט בוים על ידי רוב מארשל והופק על ידי חברת ההפקות של סטיבן ספילברג, אמבלין אנטרטיינמנט, ספייגלס אנטרטיינמנט וחברת ההפקות של דאגלס ויק, רד וגון פרודקשנז. מככבים בו ג'אנג דזה יי, קן ואטאנבה, גונג לי, מישל יאו, יוקי קודו קרל יון וסוזוקה אוגו. הסרט צולם בקליפורניה ובאתרים שונים בקיוטו, בהם מקדש קיומיזו ופושימי אינארי-טאישה.

## תקציר העלילה
הסרט מספר את סיפורה של נערה צעירה, צ'יו סאקאמוטו, שנמכרת על ידי משפחתה לעבדות. משפחתה החדשה שולחת אותה ללמוד להיות גיישה. כגיישה צ'יו נאבקת למצוא אהבה ויוצרת לעצמה אויבים רבים. בתחילת הסרט סוזוקה אוגו מגלמת את צ'יו סאקאמוטו, ובהמשכו ג'אנג דזה יי מגלמת אותה.

## מוזיקה
פסקול הסרט כולל סולואים לצ'לו בביצוע יו יו מה וכן סולואים לכינור בביצוע יצחק פרלמן. ג'ון ויליאמס הלחין את המוזיקה בסרט וכן ניצח עליה. פסקול הסרט יצא על גבי אלבום בנובמבר 2005.

## קישורים חיצוניים
* 

* 
* תקציר על הסרט בעין הדג

קטגוריה:ערכים שבהם תבנית בריטניקה אינה מתאימה
קטגוריה:סרטי 2005
קטגוריה:דרימוורקס: סרטים
קטגוריה:סרטי קולומביה
קטגוריה:סרטי דרמה אמריקאיים
קטגוריה:סרטים רומנטיים
קטגוריה:זוכי פרס גלובוס הזהב - הפסקול המקורי הטוב
קטגוריה:זוכי אוסקר: התלבושות הטובות
קטגוריה:זוכי אוסקר: עיצוב ההפקה הטוב
קטגוריה:זנות בקולנוע
קטגוריה:סרטים המבוססים על רומנים אמריקאים
קטגוריה:סרטים עם מוזיקה מאת ג'ון ויליאמס
קטגוריה:סרטי דרמה היסטורית אמריקאיים
קטגוריה:סרטי דרמה רומנטית אמריקאיים
קטגוריה:סרטי רוב מרשל
Otis

**Otis** הוא שיר של צמד ההיפ הופ האמריקאים קניה וסט וג'יי זי. השיר יצא ב-20 ביולי 2011 בתור הסינגל השני מתוך אלבום הסטודיו המשותף של וסט וג'יי זי, Watch the Throne. בשיר סומפל בכבדות קולו של זמר מוזיקת הנשמה האמריקאי אוטיס רדינג על ידי קניה וסט, שהפיק את השיר. עטיפת הסינגל עוצבה על ידי מעצב האופנה האיטלקי *ריקרדו טיסקי*. בעקבות השקתו, השיר זכה לסיקור משמעותי על ידי מספר מקורות, וקיבל ביקורות חיוביות ביותר ממבקרי מוזיקה. לשיר נוצרו רמיקסים רבים, כשבין האמנים ששרים ברמיקסים שנוצרו הם ג'יידאקיס, ג'סטין ביבר, Styles P ודה גיים. ב-20 ביולי 2011 יצא הסינגל לתחנות הרדיו בארצות הברית וב-22 ביולי יצא להורדה דיגיטלית ב-iTunes.

בשבוע הראשון לצאתו מכר הסינגל 44,000 עותקים דיגיטליים, ובשבוע שאחריו קפץ לטופ 10 במצעד השירים הדיגיטליים בארצות הברית כשמכר מעל 113,000 עותקים. ב-31 ביולי הגיע *Otis* בהופעת הבכורה שלו למקום ה-47 במצעד הבילבורד הוט 100, אך מאז הגיע בשיאו למקום ה-2 במצעד שירי הראפ של בילבורד ולמקום 12 במצעד הבילבורד הוט 100. הוא נשאר במצעד 20 שבועות.

## רקע
ב-7 ביולי 2011, *Otis* ביחד עם שאר שירי האלבום הושמע בתצוגה מקדימה בהאזנה פרטית על ידי ג'יי זי במלון *מרסר* שבניו יורק, מה-מקבוק פרו שלו עבור קבוצת עיתונאים וכתבי מוזיקה נבחרת. לאחר מפגשי ההאזנה, אושר כי *Otis* יופיע ב-*Watch the Throne*. בשיר סומפל קולו של זמר הנשמה האמריקאי אוטיס רדינג, מתוך שירו *[[Try a Little Tenderness]]*. השיר הושמע בבכורה ב-20 ביולי 2011 ולאחר מכן יצא להורדה לאינטרנט כסינגל שיווקי על מנת לקדם את האלבום. ב-22 ביולי אושר *Otis* כסינגל רשמי ויצא ל-iTunes. השיר ניתן להורדה בחינם לאלו שקנו את האלבום בהזמנה מראש. הוא יצא לתחנות הרדיו העולמיות ב-9 באוגוסט.

## הלחנה
*Otis* הוא שיר בעל אורך של 2:58 דקות. את השיר הפיק קניה וסט, שסמפל בכבדות את קולו של אוטיס רדינג. וסט וג'יי זי שרים במהירות ראפ בזמן שקולות הסמפול נשמעים ברקע בתור חלק מהמנגינה, וזאת בדומה לרבים מהשירים המופקים על ידי וסט. השיר קיבל ביקורות רבות, רובן חיוביות. באתר בילבורד נרשם כי "*Otis* משתפר בכל פעם שהוא מושמע". בשיר אין פזמון והוא מסתיים בצרחות חזקות, שהן סמפול מתוך השיר *Don't Tell a Lie About Me and I Won't Tell the Truth About You* של ג'יימס בראון.

## פרסים
ב-6 בנובמבר 2011, השיר היה מועמד לפרס EMA בקטגוריית "שיר ההיפ הופ הטוב ביותר", אך הפסיד ל-Space Bound של אמינם. *Otis* מועמד לשני פרסי גראמי בקטגוריות "שיר הראפ הטוב ביותר" ו"ביצוע הראפ הטוב ביותר" בטקס גראמי ה-54, מה שהפך את וסט לזמר בעל מספר המועמדויות הגבוה ביותר בקטגוריית "שיר הראפ הטוב ביותר", עם 6 מועמדויות. לבסוף זכה השיר בפרס גראמי בקטגוריית "ביצוע הראפ הטוב ביותר".

## מצעדים

## קישורים חיצוניים

* 

## הערות שוליים

קטגוריה:שירי קניה וסט
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירי היפ הופ אמריקאיים
קטגוריה:זוכי פרס גראמי לביצוע הראפ הטוב ביותר
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
גיליאן ולץ'

**גיליאן ולץ**' (באנגלית: **Gillian Welch**; נולדה ב-2 באוקטובר 1967) היא זמרת ומלחינה אמריקאית. ולץ' מופיעה עם השותף המוזיקלי שלה, דייוויד רולינגס. סגנונם המוזיקלי משלב בלוגראס ומוזיקה אפלאצ'ית.

## ביוגרפיה
### נעוריה ותחילת דרכה
גיליאן הווארד ולץ' נולדה בניו יורק ואומצה על ידי קן ומיצי ולץ', מוזיקאים וקומיקאים. אימה הביולוגית הייתה בשנתה הראשונה בקולג' ואביה היה מוזיקאי שביקר בניו יורק.

### עבודה משותפת עם דייוויד רולינגס
ב-1992 עברו גיליאן ולץ' ודייוויד רולינגס לנאשוויל, טנסי. כאשר שרו יחד את השיר צעיף ארוך ושחור הבינו השניים כי הקולות שלהם נשמעים בהרמוניה והחלו להופיע כצמד.

## דיסקוגרפיה
*1996 – Revival ("תחייה")
*1998 – Hell Among the Yearling ("גיהנום בין בעל החיים הרכים")
*2001 – (Time (The Revelator ("זמן ("החושף")
*2003 – Soul Journey ("מסע לנפש")
*2011 – The Harrow & The Harvest ("המחרשה והקציר")

## פרסים ומועמדויות

## קישורים חיצוניים

* 

* גל אוחובסקי, , nrg

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זמרות קאנטרי
קטגוריה:זמרות אמריקאיות
קטגוריה:זמרים אמריקאים
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
קוסמופוליטן (קוקטייל)

**קוסמופוליטן** (או בקיצור: **קוסמו**) הוא קוקטייל המוכר רשמית על ידי איגוד הברמנים הבינלאומי המורכב מ: 45 מ"ל וודקה סיטרון (וודקה לימון), 15 מ"ל ליקר קואנטרו או טריפל סק, 30 מ"ל תערובת סאוור ו 45 מ"ל מיץ חמוציות. את כל המרכיבים יש למזוג לשייקר עם קרח, לנער היטב ולמזוג לכוס קוקטייל מקוררת. יש לקשט בזסט לימון.

## אזכורים במדיה
*בנות סקס והעיר הגדולה מרבות להזמין את הקוקטייל הזה.
* שיר של עומר אדם מהאלבום 'סוף העולם'

## קישורים חיצוניים

*
* ליאור שדמתי, קוסמופוליטן-לא מה שחשבתם! , TheMarker Cafe

קטגוריה:קוקטיילים
אברהם צבי פרלמוטר

[שמאל|ממוזער|250px|קברו של הרב פרלמוטר ב[בית הקברות היהודי בוורשה]]
הרב **אברהם צבי פרלמוטר** (1843 – ט' בסיוון ה'תר"צ, 5 ביוני 1930) היה ממנהיגי יהדות פולין בשליש הראשון של המאה ה-20. חבר הסיים הפולני.

## תולדות חייו
נולד להחזן אליעזר וחיה. רכש השכלה תורנית. בשנת 1861 החל לכהן כרב בכמה קהילות בפולין וב-1886 התמנה לרב העיר ראדום. ב-1902 עבר לוורשה ונטל שם חלק בהנהגת הקהילה היהודית הגדולה. בשנת תרס"ה (1905) הדפיס את ספר השו"ת שלו "דמשק אליעזר", אליו צורף קובץ בענייני אגדה בשם "ארץ צבי". ב־1920 הותקף באופן אנטישמי בעת שנסע ברכבת. היה ממקימי אגודת ישראל ונבחר מטעמה לסיים הפולני לאחר כינון הרפובליקה הפולנית השנייה. נפטר בט' בסיוון ה'תר"צ ונקבר בבית הקברות היהודי בוורשה, בסמוך לאוהל בעל ה"חמדת שלמה".

## קישורים חיצוניים

* 
* 
*  
* 
* הרב אבישי אלבוים, ביטול מלאכה: על הלוויה המונית בבלוג "עם הספר" של ספריית הרמב"ם
* 
* 

## הערות שוליים

קטגוריה:רבנים פולנים
קטגוריה:רבנים חברי הסיים הפולני
קטגוריה:פעילי אגודת ישראל
קטגוריה:ורשה: רבנים
קטגוריה:יהודים הקבורים בבית הקברות היהודי בוורשה
קטגוריה:מחברי ספרי שו"ת
קטגוריה:אבות בתי דין
קטגוריה:פולנים שנולדו ב-1843
קטגוריה:נפטרים ב-1930
רושדי

**רושדי** (בערבית: رشدي) הוא שם פרטי ושם משפחה ממקור ערבי. הגרסה הטורקית לשם זה היא "רושטו" (Rüstü).

קטגוריה:שמות משפחה ערביים
זה ברשת

**זה ברשת** הייתה תוכנית רדיו יומית העוסקת בנושאי ספורט.

התוכנית שודרה בימים ראשון עד חמישי בין השעות 17:30-18:00 ברשת ב' של קול ישראל משנת 2008. המנחה הראשי של התוכנית היה יואב אביב. המנחים המשניים היו ליאן וילדאו ושרון פרי. צוות הפרשנים בתוכנית כלל את אבי פרץ, אבי סגל, אלי סהר, חנן קריסטל, עמיר פלג ואחרים. בעבר נמנה אבי כהן עם צוות הפרשנים.  מדי יום חמישי שודרה בתוכנית פינת "הפורום" שבה דן צוות המנחים והפרשנים בנושאים שונים הקשורים לענף הכדורגל.

## קישורים חיצוניים
* תוכניות מוקלטות אחרונות באתר הערוץ הראשון

קטגוריה:תוכניות רדיו בקול ישראל
קטגוריה:תוכניות ספורט ישראליות ברדיו
חסימת צינור הזרע

**חסימת צינור הזרע** (בלועזית: **וָזֶקטוֹמיה**) הוא הליך כירורגי **בלתי הפיך** שנועד לעיקור זכרים, ומשמש גם כאמצעי מניעה קבוע. בתהליך זה נאטמים או נקטעים צינורות הזרע ובכך נמנע מתאי זרע להגיע לשופכה.

חיתוך צינור הזרע אינו פוגע בתפקוד המיני הגברי, בייצור הורמוני המין הגבריים על ידי האשך ואינו משנה את מראה ומרקם נוזל הזרע.

ניתוח חסימת צינור הזרע נחשב הליך פשוט יחסית. הניתוח מתבצע בדרך כלל במרפאה או אף במשרדו של הרופא, ואורך עד 30 דקות. הניתוח מבוצע בהרדמה מקומית או בהרדמה מלאה קלה לפי בחירת המנותח. ההכנה לניתוח וההתאוששות ממנו אינן כרוכות באשפוז, ולרוב אחרי התאוששות קצרה במשרד של הרופא, החולה נשלח הביתה לנוח.

על אף שמדובר בהליך פולשני, רוב המנותחים מצליחים לחזור לשגרת החיים תוך שבוע, כשתקופת ההתאוששות כרוכה באי נוחות מינימלית.

## התהליך
התהליך מתבצע בדרך כלל תחת הרדמה מקומית של כיס האשכים או הרדמה כללית קלה. לאחר ההרדמה מבוצעים שני חתכים בכיס האשכים, דרכם מאותרים צינורות הזרע. הצינורות נחתכים (לעיתים אף מוסר קטע מהם) ואז נאטמים על ידי צריבתם או תפירתם לפחות בצד אחד.

ישנן כיום מספר טכניקות המשפרות את זמן הריפוי, יעילות התהליך ומקטינות את הסיכוי להופעת כאבים בטווח הארוך.

## קישורים חיצוניים

* 

* Vasectomy : Decision Process
* Vasectomy : Procedure
* Vasectomy Page at Birth Control Comparison


## הערות שוליים

קטגוריה:אמצעי מניעה
קטגוריה:אורולוגיה: פעולות כירורגיות
ארנצ'ה סאנצ'ס ויקאריו

**ארנססו ארנצ'ה איזבל מריה סאנצ'ס ויקאריו** (בספרדית: **Aránzazu "'Arantxa" Isabel Maria Sánchez** **Vicario**; נולדה ב-18 בדצמבר 1971, בברצלונה) היא טניסאית עבר מספרד. דורגה במקום הראשון בעולם בדירוג ה-WTA בשנת 1995.

## קריירה
סאנצ'ס ויקאריו זכתה ב-14 טורנירי גראנד סלאם, 4 ביחידות, 6 בזוגות נשים ו-4 בזוגות מעורבים. בשנת 1989 בהיותה בת 17 שנים וחצי הייתה לטניסאית הצעירה ביותר שזכתה באליפות צרפת הפתוחה לאחר ניצחון על שטפי גראף מגרמניה (1 בעולם) ב-3 מערכות (7–6(6), 3–6, 7–5). מוניקה סלש שברה את השיא לאחר שנה כשזכתה בטורניר בהיותה בת 16 שנים וחצי. היא זכתה באליפות סבב ה-WTA בשנת 1992 בטורניר הזוגות ביחד עם הלנה סוקובה מצ'כוסלובקיה. נוסף לכך, היא זכתה ב-4 מדליות אולימפיות, 2 כסף ו-2 ארד.

לאחר שפרשה סאנצ'ס ויקאריו מטניס מקצועני בשנת 2002 חזרה לשחק בשנת 2004 מספר משחקי זוגות והשתתפה באולימפיאדת אתונה (2004) ובכך הייתה לטניסאית היחידה בהיסטוריה של המשחקים האולימפיים שהשתתפה ב-5 אולימפיאדות.

### גביע הפדרציה
בשנת 1989 הגיעה סאנצ'ס ויקאריו לשלב הגמר, ביחד עם קונצ'יטה מרטינס ונבחרת ספרד בטניס נשים, במסגרת גביע הפדרציה, אך הן הפסידו לנבחרת ארצות הברית בטניס נשים (כריס אוורט, מרטינה נברטילובה, זינה גריסון ופם שרייבר) 3-0 . שנתיים לאחר מכן, בשנת 1991, היא סייעה לנבחרת ספרד בטניס נשים לזכות לראשונה בגביע הפדרציה ביחד עם מרטינז לאחר ניצחון 1-2 על נבחרת ארצות הברית (ג'ניפר קפריאטי, מרי ג'ו פרננדז, ג'יג'י פרננדז וגריסון) ואחר כך גם בשנים 1993, 1994, 1995 ו-1998. היא מחזיקה במספר שיאים במסגרת גביע הפדרציה: שיא השתתפות במשחקים (100), שיא ניצחונות (72) ושיא ניצחונות ביחידות (50).

### גביע הופמן
בשנת 1990 הייתה שותפה סאנצ'ס ויקאריו ביחד עם אחיה הבכור אמיליו סאנצ'ס לזכייתה של ספרד בגביע הופמן לאחר ניצחון בגמר 1-2 על נבחרת ארצות הברית שכללה את ג'ון מקנרו ושרייבר.

בשנת 1993 הגיעה סאנצ'ס ויקאריו ביחד עם אמיליו לשלב הגמר, אך הם הפסידו 2-0 לנבחרת גרמניה שכללה את גראף ומייקל שטיך.

בשנת 2002 הייתה שותפה סאנצ'ס ויקאריו ביחד עם טומי רוברדו לזכייתה של ספרד בפעם השנייה בגביע הופמן לאחר ניצחון בגמר 1-2 על נבחרת ארצות הברית שכללה את יאן-מייקל גמביל ומוניקה סלש.

## קישורים חיצוניים

* ארנצ'ה סנצ'ס ויקאריו  באתר *sports-reference* 
* 
* 

קטגוריה:טניסאיות ספרדיות
קטגוריה:זוכי פרס ESPY: טניסאית השנה
קטגוריה:טניסאיות באולימפיאדת סידני (2000)
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות באולימפיאדת אתונה (2004)
קטגוריה:זוכי פרס נסיך אסטוריאס לספורט
קטגוריה:טניסאיות באולימפיאדת אטלנטה (1996)
קטגוריה:טניסאיות באולימפיאדת ברצלונה (1992)
קטגוריה:טניסאיות באולימפיאדת סיאול (1988)
קטגוריה:זוכות מדליית כסף אולימפית מספרד
קטגוריה:זוכות מדליית ארד אולימפית מספרד
קטגוריה:זוכות מדליית כסף אולימפית: טניס
קטגוריה:זוכות מדליית ארד אולימפית: טניס
קטגוריה:ספרדיות שנולדו ב-1971
קטגוריה:ספרדים שנולדו ב-1971
פרלמוטר

**פרלמוטר** (Perlmutter) הוא שם משפחה שמקורו בגרמנית ומשמעותו **אֵם הַפְּנִינָה** (**[[דר|דַּר]]**).

## הערות שוליים

קטגוריה:שמות משפחה אשכנזיים